UMI พุ่งแรง 8% นลท.เก็งกำไร มั่นใจรับอานิสงส์หลังน้ำลด ดันยอดขายวัสดุซ่อมบ้าน
UMI พุ่งแรง 8% มีนักลงทุนเข้าเก็งกำไร เชื่อจะได้รับอานิสงส์หลังน้ำลด หนุนยอดขายวัสดุซ่อมแซมบ้านเรือนเข้ามาโดยเฉพาะกระเบื้อง
4 ต.ค. 2564

ผู้สื่อข่าวรายงานว่า วันนี้ 4 ต.ค. 2564 บริษัท สหโมเสคอุตสาหกรรม จำกัด (มหาชน) หรือ UMI ณ เวลา 10:47 น. อยู่ที่ระดับ 1.82 บาท บวกไป 0.14 บาท หรือขึ้นไป 8.33% ด้วยมูลค่าการซื้อขาย 239.33 ล้านบาท

โดยราคาหุ้น UMI บนกระดานหรับตัวขึ้นร้อนแรง ทาง นายวิจิตร อารยะพิศิษฐ นักกลยุทธ์การลงทุน บล.เมย์แบงก์กิมเอ็ง (ประเทศไทย) กล่าวว่า คาดว่าจะเป็นการเล่นเก็งกำไรของนักลงทุนใน Theme ของสถานการณ์น้ำท่วม ทำให้หุ้นในกลุ่มวัสดุก่อสร้างได้รับผลบวกจากการบูรณะซ่อมแซมทั้งถนนและบ้านเรือนกันหลังน้ำลดแล้ว
อนึ่งบริษัทเป็นผู้ประกอบธุรกิจผลิตและจำหน่ายกระเบื้องโมเสก ยูเอ็มไอ กระเบื้องเซรามิคปูพื้น ดูราเกรส กระเบื้องเซรามิคบุผนัง ดูราเกรส ลีลา
 
 
 
 